今天(3日)生日的陳慧敏,在踏入生日零時零分,於社交平台宣布在5月17及18日,假香港藝術中心壽臣劇院,舉行兩場音樂會,4月10日優先訂票,慧敏哥說:「生日想送一份禮物畀自己,不經不覺原來已有7年冇開個人騷,好想喺今年完成呢個心願。」音樂會上,慧敏哥興奮表示找來The Hertz任音樂總監,頓時令她感覺不再孤單。
今次音樂會名為《「趁我們還有____」陳慧敏個人音樂會2024》,慧敏哥解釋,音樂會名用上下間線,是希望透過音樂會與大家尋找各人心中的答案,她說:「疫情呢幾年返香港,成日聽到身邊人講失去,大家講嘅失去,係因為疫情?係因為經過咗好多生離死別?戰爭?定係因為好多嘢唔同咗?心情未平復?我喺到諗,會唔會嘗試換個角度諗,大家談論失去同時,其實我哋仲有啲咩?所以有今次音樂會主題,亦係一條填充題,同大家一齊面對搵內心答案。」
慧敏哥期望透過今次音樂總監,能令闊別7年樂迷充滿新鮮感,事有湊巧,慧敏哥在一個騷上接觸The Hertz,當刻就鎖定找他們合作,說:「今次The Hertz會成隊Band,一齊做我嘅Music director,佢哋本身就係團隊,我咁多年來都係solo歌手,係佢哋身上更加感受到團體力量。今次音樂會我哋會有好大合作,擦出唔同火花,特別音樂上面點樣去rearrange過我嘅音樂,一齊行一齊搵呢個騷最終面貌,行嘅過程係最令我期待,邀請大家嚟同我一齊同行﹑一齊搵到自己內心答案。」